stanford-oval/wikipedia huggingface dataset:
קלריס אגבניינו
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2010 | גראנד סלאם | טוקיו | יפן יפן |
| 2011 | גראנד פרי | אבו דאבי | איחוד האמירויות הערביות איחוד האמירויות |
| 2013 | גראנד סלאם | פריז | צרפת צרפת |
| 2013 | גראנד פרי | דיסלדורף | גרמניה גרמניה |
| 2013 | גראנד פרי | מיאמי | ארצות הברית ארצות הברית |
| 2014 | גראנד סלאם | פריז | צרפת צרפת |
| 2014 | גראנד פרי | הוואנה | קובה קובה |
| 2014 | גראנד פרי | ג'ג'ו | קוריאה הדרומית קוריאה הדרומית |
| 2015 | גראנד סלאם | אבו דאבי | איחוד האמירויות הערביות איחוד האמירויות |
| 2015 | גראנד פרי | ג'ג'ו | קוריאה הדרומית קוריאה הדרומית |
| 2016 | גראנד סלאם | פריז | צרפת צרפת |
| 2017 | גראנד פרי | דיסלדורף | גרמניה גרמניה |
| 2018 | גראנד סלאם | פריז | צרפת צרפת |
| 2018 | גראנד פרי | טביליסי | גאורגיה גאורגיה |
| 2018 | מאסטרס | גואנגג'ואו | הרפובליקה העממית של סין סין |
| 2019 | גראנד סלאם | פריז | צרפת צרפת |
| 2020 | גראנד סלאם | פריז | צרפת צרפת |
| 2021 | מאסטרס | דוחה | קטאר קטאר |
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
|  אלופות אולימפיות בג'ודו – משקל חצי בינוני (נשים) |
| --- | --- | --- |
| עד 61 ק"ג | 1992: צרפת קתרין פלורי   •   1996: יפן יוקו אמוטו |  |
| עד 63 ק"ג | 2000: צרפת סברין ונדניינדו   •   2004: יפן איומי טאנימוטו   •   2008: יפן איומי טאנימוטו   •   2012: סלובניה אורשקה ז'ולניר   •   2016: סלובניה טינה טרסטניאק   •   2020: צרפת קלריס אגבניינו   •   2024: סלובניה אנדריאה לסקי |  |
קלייר בישופ

| --- | --- |
אין תמונה חופשית
 לידה:  פברואר 1971 (בת 53) 
 מדינה:  הממלכה המאוחדת 
 השכלה:  Cambridge University, Essex University
 מעסיק:  אוניברסיטת העיר ניו יורק 
 פרסים והוקרה:  מלגת גוגנהיים (2024) 
 אתר רשמי
 
קלייר בישופ (באנגלית: Claire Bishop; נולדה ב-1971) היא היסטוריונית של האמנות, מבקרת ופרופסור לתולדות האמנות במרכז CUNY, ניו יורק מאז ספטמבר 2008. בישופ ידועה כאחת התאורטיקניות המרכזיות במחקר בנושאי השתתפות קהל באמנות חזותית ובאמנות המופע. המסה שלה משנת 2004 - "אנטגוניזם ואסתטיקת יחסים", שפורסמה במגזין אוקטובר (October), עדיין מהווה ביקורת רבת השפעה על אסתטיקת יחסים. ספריה של בישופ תורגמו ליותר משמונה עשרה שפות ומאמריה מתפרסמים תכופות בכתבי עת לאמנות כגון ארטפורום (Artforum) ואוקטובר.
ילדות והשכלה

בישופ גדלה בגבול וולש, שבבריטניה, ולמדה בתיכון ולשפול (Welshpool). היא קיבלה תואר ראשון בתולדות האמנות ממכללת סנט ג'ון בקיימברידג' (St John's College) בשנת 1994 וסיימה תואר שני ותואר שלישי בתולדות האמנות ותיאוריה של האמנות באוניברסיטת אסקס (Essex University) בשנת 1996 ו -2002 בהתאמה. בישופ הייתה מורה לתיאוריה ביקורתית במחלקה לאוצרות אמנות עכשווית בקולג 'המלכותי לאמנות, לונדון מ-2001 עד 2006. לאחר מכן כיהנה כמרצה בכירה במחלקה לתולדות האמנות באוניברסיטת וורוויק, קובנטרי מ-2006 עד 2008.
חייה המקצועיים

ספרה של בישופ גיהנומים מלאכותיים: אמנות השתתפותית ופוליטיקה של ההתבוננות (2012) הוא הסקירה ההיסטורית והתאורטית הראשונה של "פרקטיקה חברתית" - אמנות השתתפותית בעלת מוטיבציה למעורבות חברתית, הידועה בעיקר בארצות הברית. בספרה, בישופ עוקבת אחר התפתחותה של אמנות המאה העשרים ובוחנת רגעי מפתח בהתכוננותה של אסתטיקה השתתפותית. סקירה זו כוללת דיונים בפוטוריזם ודאדא ; ה-Situationist International ; התרחשויות (Happenings) במזרח אירופה, ארגנטינה ופריז; תנועת האמנות הקהילתית ב -1970; וThe Artists Placement Group. בישופ מסכמת עם דיון בפרויקטים חינוכיים ארוכי טווח של אמנים עכשוויים כמו תומאס הירשהורן, טניה ברוגורה, פאוול אלת'מר ופול קהאן . ל-גיהנומים מלאכותיים: אמנות השתתפותית ופוליטיקה של התבוננות התייחסויות וביקורות רבות במגוון רחב של כתבי עת, ביניהם: Art in Ameruca, Art Journal, CAA Reviews ((College Art Association, Art Review, Art Monthly, ו- TDR: The Drama Review. בשנת 2013 זכה הספר בפרס פרנק ג'ואט מת'ר לביקורת אמנות ופרס ASAP לספרים.
בישופ היא גם מחברת הספר הקצר מוזיאולוגיה רדיקלית, או, מה עכשווי במוזיאונים לאמנות עכשווית? (2013), ובו רישומים מאת דן פרז'ובשי. הספר תורגם לרומנית, רוסית, קוריאנית, ספרדית ואיטלקית.
המחקר הנוכחי של בישופ מתייחס לאמנות חזותית ואמנות מופע עכשוויות כמדיום המאפשר לחקור את ההשפעה המשתנה של הטכנולוגיה הדיגיטלית על תשומת הלב. חלק ממחקר זה פורסם כמאמר שם 'קופסה שחורה, קובייה לבנה, אזור אפור: תערוכות מחול ותשומת לב הקהל' במגזין TDR בקיץ 2018.
פרסומים נבחרים > ספרים

Installation Art: A Critical History. London: Tate, 2005. (ISBN 9780415974127)
Artificial Hells: Participatory Art and the Politics of Spectatorship. London: Verso, 2012. (ISBN 9781844676903)
Radical Museology, or, What's Contemporary in Museums of Contemporary Art? London: Koenig Books, 2013 (ISBN 9783863353643)
פרסומים נבחרים > כרכים ערוכים

Participation. London: Whitechapel/MIT Press, 2006. (ISBN 9780415974127)
1968-1989: Political Upheaval and Artistic Change. Co-edited with Marta Dziewanska. Warsaw: Museum of Modern Art, 2010. (ISBN 9788392404408)
Double Agent. London: ICA, 2009.(ISBN 9781900300582)
פרסומים נבחרים > מאמר

'History Depletes Itself' Claire Bishop on Danh Vo at The Danish Pavilion and Punta Della Dogana at the Venice Biennale 2015, Artforum, September 2015 Claire Bishop, www.artforum.com (באנגלית)
'The Perils and Possibilities of Dance in the Museum: Tate, MoMA, and Whitney', Dance Research Journal, Vol. 46, No. 3, December 2014 Claire Bishop, The Perils and Possibilities of Dance in the Museum: Tate, MoMA, and Whitney, Dance Research Journal 46, 2014, עמ' 62–76
'Reconstruction Era: The Anachronic Time(s) of Installation Art', When Attitudes Become Form: Bern 1969/Venice 2013, Progetto Prada Arte, Milan 2013.
'The Digital Divide: Contemporary Art and New Media', Artforum, September 2012.DIGITAL DIVIDE: CONTEMPORARY ART AND NEW MEDIA, www.artforum.com (באנגלית)
'Delegated Performance: Outsourcing Authenticity', October, no. 140, Spring 2012.Claire Bishop, Delegated Performance: Outsourcing Authenticity, October 140, 2012-05-01, עמ' 91–112 doi: 10.1162/OCTO_a_00091
'The Social Turn: Collaboration and Its Discontents', Artforum, February 2006.THE SOCIAL TURN: COLLABORATION AND ITS DISCONTENTS, www.artforum.com (באנגלית)
'Antagonism and Relational Aesthetics', October, No.110, Fall 2004.George Baker, Introduction to “Antagonism and Relational Aesthetics” by Clair Bishop, October 110, 2004-10-01, עמ' 49–50 doi: 10.1162/octo.2004.110.1.49
הערות שוליים

↑  "'Ruin lust' dominates contemporary art, says US author and academic Claire Bishop". The Sydney Morning Herald. נבדק ב-25 במרץ 2015. {{cite web}}:  (עזרה)
↑  "Former West Conference Bio".
↑  https://formerwest.org/Team/ClaireBishop
↑  Bishop, Claire (2012). Artificial Hells: Participatory Art and the Politics of Spectatorship. Verso. pp. back cover. ISBN 978-1-84467-690-3.
↑  Heartney, Eleanor (ביוני 2012). "Can Art Change Lives?". Art in America. 100 (6): 67. {{cite journal}}:  (עזרה)
↑  Charnley, Kim (Summer 2014). "Criticism and Cooperation". Art Journal. 73 (2): 116–118. doi:10.1080/00043249.2014.949523.
↑  Widrich, Mechtild (12 באוגוסט 2013). "Artificial Hells: Participatory Art and the Politics of Spectatorship". CAA Reviews (College Art Association): 1–3. {{cite journal}}:  (עזרה)
↑  Charlesworth, J.J. (באוקטובר 2012). "Artificial Hells Participatory Art and the Politics Spectatorship". Art Review (62): 142. {{cite journal}}:  (עזרה)
↑  Quaintance, Morgan (בספטמבר 2012). "Artificial Hells". Art Monthly (359): 37. {{cite journal}}:  (עזרה)
↑  Watt, Kenn (2014). "Artificial Hells: Participatory Art and the Politics of Spectatorship by Claire Bishop (review)". TDR: The Drama Review. 58 (1): 181–183. doi:10.1162/dram_r_00340.
| --- | --- |
בקרת זהויות :  NLI: 987007435331705171  PLWABN: 9810616943905606  BIBSYS: 5043227  BnF: cb15047813x (data)  CiNii: DA16234882  GND: 140114874  ISNI: 0000 0001 1740 5002  LCCN: no2005067298  LNB: 000162525  NDL: 001237072  NKC: jo2015871071  NLK: KAC201608165  NSK: 000470718  NTA: 275420604  RERO: 02-A017481685  SUDOC: 097478091  VIAF: 7671613   WorldCat (עם VIAF): 7671613
צופי צמי"ד

צופי צמי"ד הם צופים בעלי צרכים מיוחדים הלוקחים חלק בפעילות תנועת הצופים.
בעולם, צופים בעלי צרכים מיוחדים נכנסים תחת תוכניות בשמות שונים, והנפוצה והמוכרת שבהם היא "צופיות רחבה", אשר במקור נקראה Scouts Malgré Tout, שמשמעותה בצרפתית "צופים למרות הכל". מטרתה המקורית של תוכנית זו היא לענות על המנדט ממייסד תנועת הצופים רוברט באדן-פאוול שביקש להפוך את תוכנית התנועה כך שתהיה "פתוחה לכל".
רבים מבני הנוער והצעירים בעלי צרכים מיוחדים לוקחים חלק בפעילות הרגילה של קבוצות הצופים על בסיס קבוע, אך ארגוני צופים מסוימים מספקים תוכניות מקבילות שהותאמו במיוחד עבור אותם חניכים. לדוגמה, צופי בריטניה מפעילים קבוצות Scoutlink ברחבי המדינה המיועדות לחניכים בעלי צרכים מיוחדים. צופי צמי"ד בהולנד נקראים בשם "Blauwe Vogels" (ציפורים כחולות) בעקבות המחזה "הציפור הכחולה" של מוריס מטרלינק. צופי בלגיה מכנים צופי צמי"ד בשם "AKABE" - Anders KAn BEst (שונה זה בסדר). בצופי פולין התוכנית לחניכים בעלי צרכים מיוחדים נקראת "Nieprzetarty Szlak".
רשת הגיוון של צופי אירופה

רשת הגיוון של צופי אירופה (Overture Diversity Network) נוצרה משיתוף פעולה של צופי אירופה וצופות אירופה ואחראית על קידום נושאים של שילוב חניכים מאוכלוסיות שונות ומיוחדות בפעילות השוטפת של תנועת הצופים בכל אירופה.
הרשת מארגנת שני סמינרים בשנה, בכל פעם במדינה אחרת באירופה, ועוסקת במגוון רחב של נושאים, החל משילוב חניכים עם צרכים מיוחדים בתנועת הצופים ועד לשילוב אוכלוסיות שונות, כמו מהגרים, פליטים או מיעוטים.
צופים לכל

צופים לכל (Scouting for All) הוא ארגון תמיכה אמריקאי ללא מטרות רווח שמטרתו היא לקדם סובלנות ושונות בקרב צופי אמריקה לנוכח מדיניותה המחייבת את חבריה להיות הטרוסקסואלים שמאמינים באלוהים.
צופים לכל > היסטוריה

הארגון הוקם במקור בשנת 1993 על ידי הצופה דייב רייס ועל ידי צוות הכולל את מייק קאהן, בוב סמית, קן מק'פרסון ודון הנרי, אך היה ארגון יחסית לא משמעותי בשנותיו הראשונות.
בשנת 1997, הייתה הפעולה המשמעותית ביותר של הארגון אל מול צופי אמריקה, בה נשלח מכתב של סטיבן קוזה, חבר תנועת הצופים שבהמשך זכה באות "נשר הצופים" של אמריקה והפך למתחרה מרוצי אופניים מקצועי. הבחור הצעיר העביר ביקורת על הצופים האמריקאים בנוגע לנהלים שלהם והצביע על סתירות פוטנציאליות אל מול חוקת הצופה ושבועת הצופה. הוא קרא לצופי אמריקה לבחון מחדש את הנהלים והזמין אחרים שהסכימו איתו ליצור איתו קשר כדי לעבוד יחד לשינוי הנהלים.
צופים לכל > אות הצופיות המשלבת / קשר הקשת של צופים לכל

אות הצופיות המשלבת שנקרא גם קשר הקשת כאשר הוא ניתן על ידי "צופים לכל", מבטא סולידריות בתוך תנועת הצופים האמריקאים. זהו תג שנתפר על מדי התנועה של צופי אמריקה בצורת קשר שטוח ומיועד לענידה מעל הכיס השמאלי של חולצת הצופים, אך זהו אינו סמל רשמי של צופי אמריקה ומעולם לא אושר באופן רשמי לשימוש על ידי מטה צופי אמריקה. הסמל משלב את החבל הסגול-לבן המייצג את תג האמונה הדתית ביחד עם צבעי דגל הגאווה.
האות הוצג בשנת 2002 על ידי רשת השילוב של צופי אמריקה (Inclusive Scouting Network), בתור אות הצופיות המשלבת, ולאחר מכן הפך לסמל של "צופים לכל".
צופי צמי"ד בישראל

בתנועת הצופים העבריים לוקחים חלק יותר מאלפיים חניכים בעלי צרכים מיוחדים ומגוונים. הפעילות נערכת בכל הארץ ב-125 שבטים שונים.
מחלקת צמי"ד בתנועת הצופים העבריים היא המחלקה המקצועית האמונה על הנגשת כלל הפעילות הצופית החל מימי פעילות בשלישי ושישי ועד טיולים, מחנות, משלחות לחו"ל ושנת שירות, כך שהפעילות תהיה פתוחה לכמה שיותר מהילדים. חניכים בעלי צרכים מיוחדים משתלבים בתנועה באפיקים שונים: קבוצות צמיד, שילוב פרטני, צופי ווראייטי ועוד. הדגש המרכזי הוא על שילוב איכותי ובלתי אמצעי תוך העמקת יכולות ומיומנויות, הבניה קבוצתית וערכית והנאה. בני נוער המדריכים חניכי צמי"ד ושילוב פרטני עוברים הכשרה משמעותית, על ידי בעלי תפקידים בוגרים ומקצועיים, המתחילה בקיץ ונמשכת לאורך השנה.
צופי צמי"ד בישראל > צופי וראייטי

פרויקט "צופי וראייטי", המשותף לתנועת הצופים ולעמותת וראייטי, מיועד לילדים ובני-נוער הלוקים ב-שיתוק מוחין ואין ביכולתם להגיע באופן תדיר ומסודר לשבט הצופים הקרוב לביתם. הפעילות היא למעשה פעילות חברתית של תנועת הצופים בשעות אחר הצהריים, בעיקר במרחב הווירטואלי.
מדריכי "צופי וראייטי" מקבלים הדרכה נוספת מעבר להכשרה של מדריכי צמי"ד, בדגש על בניית פעילויות המתאימות למרחב הווירטואלי.
צופי צמי"ד בישראל > צופי וראייטי > תוכן הפעילות

החניכים עוברים פעולות צופיות המותאמות למדיום הממוחשב על פי ערכי התנועה: אחריות חברתית, זהות יהודית, קבלת השונה, חיי קבוצה ועוד. כאשר המטרה היא להקנות לילדים חוויה של תנועת נוער ותחושת שייכות לשבט הצופים ולקהילה.
ניתן דגש רב על נושא השילוב ועל כן, מפגישים דרך התוכנה בין קבוצת "צופי וראייטי" לקבוצה מאותה שכבת הגיל הפועלת בשבט. כך, כאשר יגיעו החניכים לשבט הם יעברו פעילות משותפת עם הקבוצה אותה הכירו מראש.
צופי צמי"ד בישראל > צופי וראייטי > מבנה הפעילות

קבוצת הילדים נפגשת במרחב הווירטואלי מדי שבוע ביום ושעה קבועים. המדריכים נמצאים בשבט הצופים, כל חניך נמצא בביתו שלו והתקשורת היא באמצעות המחשב דרך האינטרנט. כל חניך יושב מול מחשב / טאבלט ונעזר במיקרופון, רמקול ומצלמה על מנת שיוכל לראות ולדבר עם יתר חברי הקבוצה. משך הפעולה כשעה-שעה וחצי ובה משתתפים 2 מדריכים קבועים וכל ילדי הקבוצה (8-5 ילדים בקבוצה). מעבר לכך, יכולים הילדים ליצור קשר אחד עם השני במהלך השבוע באמצעות דף פייסבוק ו/או מדיומים נוספים, כקבוצה סגורה.
קבוצת צופי וראייטי היא למעשה קבוצה אינטגרלית של שבט הצופים אליו היא משויכת, ועל כן החניכים מגיעים מספר פעמים בשנה לפעולות ואירועים הנערכים בשבט הצופים: יום צופה, טיול, מחנה קיץ ועוד.
צופי צמי"ד בישראל > פעילות משותפת לערבים ויהודים

המספר המועט של בתי הספר של החינוך המיוחד בישראל אשר מוביל ללימודים משותפים של ערבים ויהודים, הביא לכך שבקבוצות רבות של צופי צמי"ד קיים שילוב מובן מאליו בין בני-נוער ערבים לבני-נוער יהודים, בעלי צרכים מיוחדים. החניכים עוברים פעילות משותפת מיומם הראשון בצופים, מקבלים יחס שווה ואף משפיעים על שאר קבוצות החניכים בשבט.
ראו גם

תנועת הצופים
הערות שוליים

↑  Overture Network Meeting, www.scout.org
↑  Spring Meeting 2015 of the Overture Network, www.scout.org
↑  Scouting for All: Committed to Scouting, Open to Diversity.  Working to end discrimination against gays, atheists, agnostics, other non-theists, and all other groups in the Boy Scouts of America., www.scoutingforall.org
↑  Scouting for All: Committed to Scouting, Open to Diversity.  Working to end discrimination against gays, atheists, agnostics, other non-theists, and all other groups in the Boy Scouts of America., www.scoutingforall.org
↑  תנועת נוער וירטואלית לנוער עם שיתוק מוחין, באתר ynet, 23 בספטמבר 2014
↑  צופי וראייטי- תנועת נוער וירטואלית
↑  Israeli Scouts, צופי ווראייטי בקבוצת צופי וראייטי ישראל
↑  Avi Muharer, צופי וראייטי, באתר www.variety.co.il
↑  נועם רותם, גזענות ואלימות מביאות פחד ומלחמה במחלקת צמיד, ‏11 באוקטובר 2015
רשת הגיוון של צופי אירופה

אות הצופיות המשלבת
קונביספינה

| קונביספינה |
| --- | --- |

תקופה
טריאס עליון 237–228 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: תאלטוזאוריה
סוג:: קונביספינה
מינים
 Concavispina biseridens
שם מדעי
 Concavispina

קונביספינה (שם מדעי: Concavispina; מילולית: "קוצים קעורים") הוא סוג נכחד של זוחל ימי מסדרת התאלטוזאוריה, מקבוצת הדיאפסידים אשר חי במשך הטריאס בסין שלפני 237 עד 228 מיליון שנה.
הסוג ידוע ממאובנים שהתגלו בתצורות שיאווה (אנ') שבגוויג'ואו, בסין וכללו שרידי עמוד שדרה, חוליות צוואר וגב ועצמות גפיים וכן שרידי לסת עליונה קמורה ומעוקלת כלפי מעלה, ממנה קיבל את שמו. הסוג תואר ב-2013 והוא כלל מין בודד - Concavispina biseridens.
מאפיינים

זוחל זה היה שוכן ימים שנע בצורה גלית במים בדומה לתנין או לוטרה ולפי ממצאיו נראה שהגיע לאורך של 364 ס"מ, כשרבע ממנה כללה הגולגולת באורך 50 ס"מ. הדבר הופך אותו לסוג השני בגודלו לסדרתו לאחר קרובו המיודנטוזאורוס. לזוחל היו שיניים דומות לשיני לטאה, קטנות יחסית שנועדו ללכוד טרף כמו דגים במים.
הערות שוליים

↑  Massare, Judy A. (1987-06-18). "Tooth morphology and prey preference of Mesozoic marine reptiles". Journal of Vertebrate Paleontology. 7 (2): 121–137. doi:10.1080/02724634.1987.10011647. ISSN 0272-4634.
↑  Liu, J.; Zhao, L. J.; Li, C.; He, T. (2013). "Osteology of Concavispina biseridens (Reptilia, Thalattosauria) from the Xiaowa Formation (Carnian), Guanling, Guizhou, China". Journal of Paleontology. 87 (2): 341–350. doi:10.1666/12-059R1.1. S2CID 83684967.
קטלוג כללי של ערפיליות וצבירי כוכבים

העמוד הראשון של הקטלוג הכללי של ערפיליות וצבירי כוכבים
קטלוג כללי של ערפיליות וצבירי כוכבים (באנגלית: General Catalogue of Nebulae and Clusters of Stars; בראשי תיבות: GC) הוא קטלוג של גרמי שמיים שפורסם על ידי האסטרונום ג'ון הרשל בשנת 1864 וכלל 5,079 עצמים, רובם גלקסיות וכן צבירי כוכבים וערפיליות מסוגים שונים.
היסטוריה

לקטלוג הכללי של ג'ון הרשל קדמו מספר קטלוגים קודמים שלו ושל אביו, ויליאם הרשל, שהיוו את המקור העיקרי לעצמים שבו.
היסטוריה > הקטלוגים של ויליאם הרשל

בשנת 1786 פרסם ויליאם הרשל את הקטלוג הראשון שלו, שכלל 1,000 ערפיליות וצבירי כוכבים שהוא עצמו גילה. בקטלוג זה חולקו העצמים לשמונה קטגוריות, כאשר העצמים בכל קטגוריה סודרו לפי סדר גילויים. כל עצם קיבל ציון המורכב ממספר רומי, המציין את הקטגוריה, ומספר סידורי, כך למשל העצם שצוין כ-I.1 הוא הערפילית הבהירה הראשונה שהתגלתה. הקטגוריות שוויליאם הרשל השתמש בהן למיון העצמים הן:
I. ערפיליות בהירות
II. ערפיליות עמומות
III. ערפיליות עמומות מאוד
IV. ערפיליות פלנטריות (לא כל העצמים שוויליאם הרשל זיהה כערפיליות פלנטריות הן אכן ערפיליות פלנטריות)
V. ערפיליות גדולות מאוד
VI. צבירי כוכבים עשירים ודחוסים מאוד
VII. צבירי כוכבים דחוסים למדי
VIII. צבירי כוכבים מפוזרים
לכל עצם בקטלוג ציין ויליאם הרשל את תאריך הגילוי, את הכוכב הסמוך אליו בעל ציון פלמסטיד, את המיקום של העצם ביחס לכוכב הסמוך באמצעות ההפרש בעלייה הישרה ובנטייה בין הכוכב ובין העצם וכן אם העצם מקדים את הכוכב (ממערב לו) או עוקב אחריו (ממזרח לו) ואם הוא מצפון לכוכב או מדרום לו, את מספר הפעמים שצפה בעצם ואת תיאורו של העצם. התיאור ניתן בכתיב מקוצר שבו כל שם תואר מצוין באות גדולה ומילות יחס באותיות קטנות. כך למשל, התיאור ".cB. vL. mE. sp nf. gmbM" פירושו בהיר למדי, גדול מאוד, מאורך מאוד בכיוון דרום-מערב - צפון-מזרח, מתבהר מאוד ובהדרגה בכיוון המרכז. בתחילת הקטלוג ניתן מילון המסביר את הקיצורים.
בשנת 1789 פרסם ויליאם הרשל קטלוג המשך לקטלוג הקודם ובו 1,000 ערפיליות וצבירים נוספים שאותם גילה. הקטלוג החדש נערך בצורה זהה לקודם עם אותן הקטגוריות, כאשר המספור של העצמים בכל קטגוריה המשיך ברציפות מהמספר של העצמים האחרונים בקטלוג הראשון. בשנת 1802 פרסם ויליאם הרשל קטלוג המשך נוסף ובו 500 עצמים נוספים, גם הוא באותה מתכונת של שני הקטלוגים הקודמים.
היסטוריה > הקטלוגים המוקדמים של ג'ון הרשל

בשנת 1833 פרסם ג'ון הרשל את קטלוג הערפיליות וצבירי הכוכבים הראשון שלו שהכיל 2,307 עצמים שבכולם צפה ממצפה הכוכבים שהקים בסלאו שבדרום אנגליה. הקטלוג הכיל את רוב העצמים שבקטלוגים של אביו, וכן עצמים שהתגלו על ידי אסטרונומים אחרים, כמו למשל עצמי מסיה. ג'ון הרשל לא חילק את העצמים לקטגוריות אלא מספר אותם במספור רציף על פי העלייה הישרה שלהם, כך שהעצם מספר 1 בקטלוג נמצא בעלייה ישרה 00ʰ 00ᵐ 01.6ˢ. הוא ציין את המגלה של העצם (עצמים שהוא עצמו גילה צוינו כ"חדש" - "Nova") ואת מיקומם באמצעות קואורדינטות משווניות (תקופת יחוס 1830), אך הנטייה ניתנה ביחס לקוטב השמיימי הצפוני (0° - הקוטב השמיימי הצפוני, 90° - קו המשווה השמימי, 180° - הקוטב השמיימי הדרומי) ולא ביחס לקו המשווה השמיימי כפי שמקובל בימינו (90° - הקוטב השמיימי הצפוני, 0° - קו המשווה השמימי, 90°- - הקוטב השמיימי הדרומי). העצמים שבקטלוג תוארו באופן דומה לאופן התיאור בקטלוגים של ויליאם הרשל תוך שימוש באותם הקיצורים. הוא לא ציין ישירות את תאריך התצפית אלא את מספריהן של התצפיות, כאשר התאריך של כל תצפית לא צורף לקטלוג עצמו. בסוף הקטלוג צירף ג'ון הרשל עשרות שרטוטים של ערפיליות נבחרות מתוך הקטלוג.
בשנת 1847 פרסם ג'ון הרשל קטלוג נוסף של ערפיליות וצבירי כוכבים שבהן צפה ממצפה הכוכבים שהקים בדרום אפריקה על מנת לצפות בשמי הדרום. קטלוג זה הכיל 1,708 עצמים שמוספרו באופן רציף מ-2,308 בהתאם לעלייה הישרה שלהם, ותוארו בצורה דומה לעצמים מהקטלוג הקודם.
הקטלוג הכללי

בשנת 1864 פרסם ג'ון הרשל את הקטלוג הכללי של ערפיליות וצבירי כוכבים שכלל את כל העצמים משני הקטלוגים הקודמים וכן עצמים נוספים שהתגלו על ידיו ועל ידי אסטרונומים אחרים ושלא נכללו בקטלוגים הקודמים. הקטלוג הכללי נערך בצורה דומה לשני הקטלוגים הקודמים, אך מוספר מחדש, שוב על פי העלייה הישרה של העצמים. הקטלוג כלל את הציונים של העצם בקטלוגים הקודמים של ג'ון הרשל ושל אביו (אם היו כאלה) וכן ציונים נוספים עבור העצמים שהתגלו על ידי אסטרונומים אחרים, את המיקום של העצמים במערכת הקואורדינטות המשוונית בתקופת הייחוס 1960 (הנטייה ניתנה שוב ביחס לקוטב השמיימי הצפוני) ובנוסף צוין התיקון של הקואורדינטות עבור תקופת הייחוס 1880 ומספר התצפיות שבוצע כדי לקבוע את העלייה הישרה. העצמים תוארו בקטלוג בצורה דומה לתיאור שניתן בקטלוגים הקודמים וצוין מספק הפעמים שהעצמים נצפו על ידי ג'ון הרשל ועל ידי אביו בקטלוגים הקודמים. קטלוג זה היווה את הבסיס לקטלוג הכללי החדש שפורסם 22 שנים מאוחר יותר על ידי ג'ון דרייר ושנמצא בשימוש עד היום. כאשר משתמשים בקטלוג הכללי לציון גרם שמיים כותבים את הקידומת GC לפני המספר הסידורי של העצם וכאשר משמשים בציוני הקטלוג הכללי החדש כותבים NGC לפני המספר הסידורי של העצם.
השימוש בעלייה הישרה כדי לקבוע את הסדר של העצמים בקטלוג יוצר בעיה אם רוצים להוסיף עצמים לקטלוג. מסיבה זו במעבר מהקטלוגים המוקדמים של ג'ון הרשל לקטלוג הכללי ובמעבר מהקטלוג הכללי לקטלוג הכללי החדש, היה צורך למספר מחדש את העצמים. בעיה נוספת בשיטת המספור, היא שבשל נקיפת ציר כדור הארץ הקואורדינטות המשווניות של גרמי השמיים משתנות והסדר של העצמים עשוי להשתנות, בעיקר כאשר יש לשני עצמים הבדל קטן בעלייה הישרה והבדל גדול בנטייה. כך למשל, לעצמים GC 68 ו-GC 69 (כיום מצוינים כ- NGC 136 ו-NGC 137 בהתאמה) היו בתקופת הייחוס 1860 קואורדינטות עלייה ישרה של 00ʰ 23ᵐ 41ˢ ו-00ʰ 23ᵐ 43ˢ בהתאמה, אך בתקופת הייחוס J2000 קואורדינטות העלייה הישרה שלהם הן 00ʰ 31ᵐ 30.7ˢ ו-00ʰ 30ᵐ 58.1ˢ, כך שמספריהם לא מייצגים את הסדר הנכון על פי העלייה הישרה שלהם.
הערות שוליים

↑  William Herschel: Catalogue of one thousand new nebulæ and clusters of stars, Philosophical Transactions of the  Royal Society of London, vol. 76 (1786)
↑  William Herschel: Catalogue of one thousand new nebulæ and clusters of stars, Philosophical Transactions of the  Royal Society of London, vol. 76 p. 469-70 (1786)
↑  William Herschel: Catalogue of a second thousand of new nebulæ and clusters of stars; with a few introductory remarks on the construction of the heavens, Philosophical Transactions of the  Royal Society of London, vol. 79 (1789)
↑  William Herschel: Catalogue of 500 new neb nebulous stars, planetary nebula:, and clusters of stars; with remarks on the construction of the heavens, Philosophical Transactions of the  Royal Society of London, vol. 92 (1802)
↑  Sir John F. W. Herschel: Observations of nebulæ and clusters of stars, made at Slough, with a twenty-feet reflector, between the years 1825 and 1833, Philosophical Transactions of the Royal Society of London, vol. 123 (1833)
↑  Sir John F. W. Herschel: Observations of nebulæ and clusters of stars, made at Slough, with a twenty-feet reflector, between the years 1825 and 1833, Philosophical Transactions of the Royal Society of London, vol. 123, p. 495 (1833)
↑  Sir John F. W. Herschel: Astronomical Observations Made During the Years 1834, 5, 6, 7, 8, at the Cape of Good Hope., Smith, Eldek & Co., Cornhill (1847)
↑  Sir John F. W. Herschel: Catalogue of nebulae and clusters of stars, Philosophical Transactions of the  Royal Society of London, vol. 154 (1864)
קנת' קוך

| --- | --- |
אין תמונה חופשית
 לידה:  27 בפברואר 1925 סינסינטי, ארצות הברית 
 פטירה:  6 ביולי 2002 (בגיל 77) ניו יורק, ארצות הברית 
 מדינה:  ארצות הברית 
 מקום לימודים:  אוניברסיטת הרווארד, אוניברסיטת קולומביה, תיכון וולנט הילס 
 שפות היצירה:  אנגלית 
 פרסים והוקרה:  פרס בולינגן (1995)  הפרס להנצחת שלי (1994)  פרס בולינגן  מלגת גוגנהיים 
 
קנת' קוך (באנגלית: Kennet Koch;‏ 27 בפברואר 1925 – 6 ביולי 2002) היה משורר ומחזאי אמריקאי. פעיל בקבוצת האמנים האמריקאית אסכולת ניו יורק. פרסם למעלה מ-20 ספרי שירה.
קורות חיים

קוך נולד בסינסינטי, אוהיו בשם ג'יי קנת' קוך. החל לכתוב שירה בגיל צעיר, נחשף לאמנים רבים, ביניהם שלי, וג'ון קיטס. שירת בשורות צבא ארצות הברית בתקופת מלחמת העולם השנייה בפיליפינים.
לאחר שירותו הצבאי, למד באוניברסיטת הרווארד, שם פגש את ג'ון אשברי, משורר בולט באסכולת ניו יורק. לאחר לימודיו בהרווארד עבר לניו יורק. קוך קיבל תואר דוקטור מאוניברסיטת קולומביה.
ב-1951 הכיר את אשתו הראשונה, ג'ניס אלווד, הם נישאו ב-1954 וחיו בצרפת ובאיטליה למעלה משנה. בשנת 1955 נולדה בתו קתרין.
לימד באוניברסיטת קולומביה ספרות ואנגלית למעלה מ-40 שנה.
אשתו הראשונה נפטרה ב-1981. קוך התחתן בשנית ב-1994 עם קארן קולר.
ב-1996 נבחר לרשימת האקדמיה האמריקאית לאמנויות ולספרות. הרשימה מונה משוררים מפורסמים כמו עזרא פאונד ואלן גינסברג.
נפטר ב-2002 מלוקמיה.